Цариградском гласнику
Тамо, тамо, на Босфору златном, 
гдје ’но Стамбол запљускују вали, 
гдје на мору комеша се барка, 
да одоли ненаситој хали,

Тамо ти си разавио крила, 
под окриљем моћнога Султана, 
и витешким полетио летом — 
гдје год Српство очекује дана.

Твоје р’јечи, твоје жеље чисте, 
српском духу отворише врата, 
а браћа те са поносом грле, 
широм Српства тако разграната.

О, па лети широм српских гора, 
са Босфора са убавог мора 
и причај нам умиљате гласе, 
како Стамбол одбија таласе...

Омер-бег Сулејманпашић